### Концепция за провеждане на четвърта кръгла маса за

### „Създаване на мрежа за даване на обратна връзка от страна на бизнеса към политико - правещите институции в областта на висшето образование по отношение на необходимостта от подготвени кадри за пазара на труда.”

Кръглата маса ще се проведе в два поредни дни – 24 и 25 септември 2020 г.

Целта е да бъде обсъден и одобрен текст на меморандум за създаване на мрежа от организации и институции работещи за подобряването на политиката в областта на висшето образование.

Екипът на проекта предлага дискусията да се проведе по групи, като бъдат обособени няколко такива на участници по интереси в мрежата – **Група 1** - висши училища, **Група 2** - администрация, **Група 3** - бизнес, **Група 4** - неправителствени организации и студентски организации.

Предварителният състав на целевите групи ще се определи при онлайн регистрацията, тъй като всеки участник е поканен да избере в коя от предложените 4 групи би искал да участва. Окончателното структуриране ще се извърши в началото на срещата, когато ще бъдат избрани и водещите дискусиите на съответната група.

Обсъждането по групи ще включва изясняване на участието в мрежата: интереси, дейности и отговорности, създаване на канали за циркулация на информацията и т.н. Подготвени са предварителни въпроси за обсъждане във всяка група – общи и конкретни за всяка група. Специфични въпроси могат де се добавят от водещия дискусията, съобразно групата. Предварителните въпроси са достъпни на този сайт – **Въпроси за обсъждане**.

Водещият изготвя кратко писмено обобщение на дискусията в своята група, което представя на експертите на ЦИА в ден 1. Екипът на проекта, съвместно с водещите, обобщава препоръките и ги включва в текста на Меморандума. През ден 2 всеки водещ дискусия ще направи кратка презентация пред цялата аудитория. Презентациите ще бъдат последвани от общо обсъждане на предлагания текст на Меморандум за сътрудничество и партньорство за създаване на мрежа от организации и институции, работещи за подобряването на политиката в областта на висшето образование: висши училища, администрация, бизнес, неправителствени организации.

.